
Es-Selamu alejkum,


1. Moje pitanje se veze za nedoumicu oko cistoce mjesta boravka nakon kupovine istog od vlasnika krscanske vjeroispovjesti! Interesuje me da li je potrebno, ukoliko stan renoviramo i detaljno ga ocistimo, da proucimo posebne odjeljke iz Kur’ana po coskovima zidova i sl. uz prskanje vodom, ili je pak to bespotrebna novotarija? Moram naglasiti da svakodnevno preslusavam suru Bekare u kuci, ucim ***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")*** i prakticiram ***[namaz](https://pitajucene.com/search/Namaz/questions/ "Pretraži pitanja o namazu")***!


2. Jedan clan porodice nije na namazu, ne porice vjeru – dolazi iz religiozne porodice! S toga, sta Vi preporucujete u ovom slucaju?


* 
* 
* 
* 
* 
* 
* 

 
Čišćenje stana učenjem Kur’ana pri useljenju

Ve alejkumus-selam!


Ukoliko ste očistili kuću na način kako ste opisali, onda ste, inšaAllahu teala, uradili dovoljno i ne trebate se više tim mislima opterećavati. Nama je dozvoljena ***[hrana](https://pitajucene.com/search/hrana/questions/ "Pretraži pitanja o hrani")*** pripadnika Knjige ukoliko su je pripremili na način koji je ***[islam](https://pitajucene.com/search/islam/questions/ "Pretraži pitanja o Islamu")*** to pojasnio a kamo li da živimo u kućama u kojima su oni prije živjelu ukoliko su se uklonile zabrane, poput kipova, slika, i očistila nečist, ukoliko je bila vidljiva. Vezano za učenje prilikom ulaska u novu kuću, preporučujem Vam knjigu: ‘Liječenje Kur’anom i medom’, u njoj možete naći poglavlje koje o tome detaljno govori.


Rekli ste jedan član porodice, da li ste mislili pod time vašeg potomka ili nekog od famelije. Da bi ste dobili što bolji odgovor savjetujem Vas da precizirate o kom se radi, potrebno je, jer ako se radi o Vašem djetetu, drugačije ću Vas savjetovati nego kad se radi o majci ili ocu. A Allah zna najbolje.


prof. Abdullah Mujic – preuzeto sa <http://www.n-um.com>


